Tallinna Ärijuhtimise Kolledž

Tallinna Ärijuhtimise Kolledž (vene keeles Таллиннский Колледж Управления бизнесом) oli Eesti venekeelne rakenduskõrgkool.

Kolledž alustas tööd 1991. aastal, õpetades keeli, väike- ja keskmist ettevõtlust. 2011. aasta seisuga oli kolledžis on üks teaduskond – ärijuhtimine –, milles on üks samanimeline õppekava ja seitse osakonda: bisnis ja rakenduslikud keeled, logistika, raamatupidamine ja rahandus, rahvusvaheline bisnis, kinnisvara, rahvusvaheline turism, strateegiline ja informatsiooniline ärijuhtimine ning reklaam ja selle arvutidisain. Teaduskonna dekaan oli Olga Russak, kõrgkooli rektor Violetta Sokolenko.Struktuur. Tallinna Ärijuhtimise Kolledž (vaadatud 9. novembril 2011).

Tallinna Ärijuhtimise Kolledži hoone asus Tallinnas Kivimurru tänaval.Informatsioon kolledžist. Tallinna Ärijuhtimise Kolledž (vaadatud 9. novembril 2011). Kõrgkooli tegevus oli suunatud peamiselt venekeelsetele üliõpilastele., õppekeel on vene keel.Õppekava. Tallinna Ärijuhtimise Kolledž (vaadatud 9. novembril 2011).

2010. aastal ei läbinud Tallinna Ärijuhtimise Kolledži ainus õppekava ümberhindamist. Kõrghariduse kvaliteediagentuuri negatiivse hindamistulemuse põhjusena toodi muu hulgas välja miinimumilähedane rahvusvaheline suhtlus.Mitme erakõrgkooli õppekavasid ootab sulgemine. Postimees, 16. august 2010 (vaadatud 9. novembril 2011). 2011. aastal detsembris lõpetas kool tegevuse.Õppeasutuse üldandmed. EHIS (vaadatud 5.01.2015).

Viited

Välislingid
 Koduleht

Kategooria:Eesti kõrgkoolid